**AIŠKINAMASIS RAŠTAS**

**DĖL ARCHITEKTŪRINIŲ KONKURSŲ ORGANIZAVIMO**

**1. Sprendimo projekto esmė, tikslai ir uždaviniai.**

Sprendimas turi būti priimtas vadovaujantis Lietuvos Respublikos architektūros įstatymo (toliau – Įstatymas) 13 straipsnio 2 dalimi, kuri nurodo, kad architektūriniu, urbanistiniu, valstybiniu ar viešojo intereso požiūriu reikšmingų objektų planavimo ar projektavimo atvejais turi būti rengiami architektūriniai konkursai (toliau – Konkursas), skirti geriausiai statinio architektūrinei idėjai, pateikiamai projektiniuose pasiūlymuose, ir (ar) urbanistinei idėjai, pateikiamai teritorijos vystymo koncepcijoje, išreikšti. Konkursai rengiami vadovaujantis šio įstatymo, Lietuvos Respublikos civilinio kodekso, Lietuvos Respublikos viešųjų pirkimų įstatymo ir kitų įstatymų, kuriuose reglamentuojamos Konkursų nuostatos.

Klaipėdos miesto savivaldybės administracija sprendime nurodytais atvejais turės vykdyti projektų konkursus.

Sprendimo projektas parengtas įgyvendinant architektūros plėtros kryptis Klaipėdos mieste pagal savivaldybės kompetenciją bei atsižvelgiant į 2018 m. liepos 10 d. Klaipėdos miesto savivaldybės tarybos kolegijos sprendimą. Siūloma numatyti, kad architektūriniai konkursai turi būti rengiami valstybės ar savivaldybės biudžeto lėšomis finansuojamiems visuomeninės paskirties pastatams, skverams, parkams, aikštėms, viadukams ir tiltams, aukštybiniams pastatams, statiniams teritorijų planavimo dokumentuose numatytais atvejais bei miesto plėtrai ir savitumo išsaugojimui reikšmingų jo teritorijos dalių erdvinio vystymo urbanistinei idėjai, pateikiamai teritorijos vystymo koncepcijoje, išreikšti.

**2. Projekto rengimo priežastys ir kuo remiantis parengtas sprendimo projektas.**

Sprendimo projektas parengtas vadovaujantis Klaipėdos miesto savivaldybės tarybos kolegijos 2018 m. liepos 10 d. sprendimu parinktam konkursų rengimo tvarkos projektui. Klaipėdos miesto savivaldybės tarybos kolegija nusprendė pritarti variantui Nr. 2 – „Vilniaus miesto tarybos sprendimo projekto pagrindu parengtas tarybos sprendimo projektas, kuriam pritarė suinteresuotos verslo organizacijos“ su papildymu, nusakančiu sprendimo įsigaliojimo pradžią ir sprendimo įtaką projektams, pradėtiems iki sprendimo įsigaliojimo.

Sprendimo projektas atitinka Lietuvos Respublikos architektūros įstatymo (toliau – Įstatymas) 13 straipsnio 2 dalies nuostatas, kuris suteikia diskreciją savivaldybių taryboms priimti sprendimą, kuriais architektūriniu, urbanistiniu, valstybiniu ar viešojo intereso požiūriu reikšmingų objektų planavimo ar projektavimo atvejais turi būti rengiami architektūriniai konkursai. Projektų konkursai rengiami vadovaujantis Lietuvos Respublikos architektūros įstatymu, Lietuvos Respublikos civiliniu kodeksu, Lietuvos Respublikos viešųjų pirkimų įstatymu ir kitais teisės aktais, įskaitant savivaldybės tarybos sprendimus, kuriuose reglamentuojamos Konkursų rengimo nuostatos.

**3. Kokių rezultatų laukiama.**

Klaipėdos miesto savivaldybės tarybai pritarus objektų ir teritorijų sąrašui, kuriems turi būti rengiami architektūriniai konkursai, būtų įgyvendintos Lietuvos Respublikos architektūros įstatymo nuostatos ir apsispręsta kuriais architektūriniu, urbanistiniu, valstybiniu ar viešojo intereso požiūriu reikšmingų objektų planavimo ar projektavimo atvejais turi būti rengiami architektūriniai konkursai.

**4. Sprendimo projekto rengimo metu gauti specialistų vertinimai.**

Sprendimo rengimo metu buvo gauti organizacijų raštai. UAB „Klaipėdos laisvosios ekonominės zonos valdymo bendrovė“, Klaipėdos prekybos, pramonės ir amatų rūmai, Klaipėdos pramoninkų asociacija, VĮ „Klaipėdos valstybinio jūrų uosto direkcija“, Lietuvos jūrų krovos kompanijų asociacija pritarė parengtam sprendimo projektui. Lietuvos architektų rūmų regioninė architektų taryba išreiškė nepritarimą Sprendimo projektui. Klaipėdos miesto savivaldybės tarybos kolegijos 2018 m. liepos 10 d. sprendimu konkursų rengimo tvarkos projektui pritarta.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Savivaldybei organizuojant konkursą gali būti numatomos lėšos piniginėms išmokoms konkurso nugalėtojams, jei tai bus numatyta savivaldybės tarybos patvirtintuose planavimo dokumentuose.

**7. Galimos teigiamos ar neigiamos sprendimo priėmimo pasekmės.**

Neigiamų pasekmių nenumatoma, teigiamos – naujai statomų pastatų architektūrinės kokybės bei teritorijų urbanistikos kokybės pagerėjimas.

**PRIDEDAMA:**

1.Klaipėdos miesto savivaldybės administracijos darbo grupės 2017 m. gruodžio 4 d. pasitarimo „Dėl Architektūros įstatymo įgyvendinimo“ protokolo Nr. ADM1-392 kopija, 2 lapai.

2. Klaipėdos miesto savivaldybės tarybos Miesto ūkio ir aplinkosaugos komiteto 2018-06-25 posėdžio protokolo Nr. TAR-59 kopija, 1 lapas.

3. Klaipėdos miesto savivaldybės administracijos darbo grupės „Dėl Architektūros įstatymo įgyvendinimo“ 2018 m. sausio 29 d. protokolo Nr. ADM1-26 kopija, 11 lapų.

4. Klaipėdos miesto savivaldybės administracijos direktoriaus 2017 m. lapkričio 21 d. įsakymo Nr. AD1-2864 kopija, 1 lapas.

5. Lietuvos Respublikos architektūros 2017 m. birželio 8 d. įstatymo Nr. XIII-425 išrašas, 2 lapai.

|  |  |
| --- | --- |
| Savivaldybės administracijos direktoriaus pavaduotoja | Elida Mantulova |
|  |  |